เปิด 5 สิ่งที่ได้เห็นจากเกม ผีแดง บุกเชือดเวสต์บรอมวิช
ทำเอาแฟนบอลนั่งแทบไม่ติดในช่วงท้ายเกม ก่อนที่ ปิศาจแดง แมนเชสเตอร์ ยูไนเต็ด จะบุกมาเอาชนะ เดอะ แบ็กกีส์ เวสต์บรอมวิช อัลเบียน ไปหวุดหวิด 2-1 ในศึกพรีเมียร์ลีก อังกฤษ เมื่อคืนวันอาทิตย์ที่ผ่านมา ทำแต้มไล่ตาม แมนเชสเตอร์ ซิตี้ มาห่างๆเหลือ 11 แต้ม และนี่คือ 4 สิ่งที่ได้เห็นจากเกมนี้,1.โรเมลู ลูกากู เริ่มมั่นใจมากขึ้น ทำประตูได้อีกแล้ว,ทำประตูได้อีกครั้ง สำหรับ โรเมลู ลูกากู หลังโดนวิจารณ์อย่างย่อยยับในเกมแพ้ แมนเชสเตอร์  ซิตี้ แต่หลังจากนั้นเขาก็มาทำได้ประตูได้ใน 2 นัดล่าสุด และมาจากการโหม่งทั้ง 2 ประตู โดยลูกโหม่งในเกมล่าสุดถือว่าทำได้สมบูรณ์แบบมากๆ ทั้งจังหวะเทกตัวและทิศทางในการโหม่งที่ทำให้ เบน ฟอสเตอร์ ได้เพียงยืนมองลูกบอลเข้าประตูเท่านั้น และเป็นประตูที่ช่วยให้ทีมขึ้นนำก่อน คลายความกดดันไปได้เยอะ อย่างไรก็ตามนอกเหนือจากทำประตูได้ ลูกากู ยังแสดงให้เห็นถึงความมุ่งมั่นและทำงานอย่างหนักตลอดทั้งเกม เก็บบอลได้ดีขึ้น และมีส่วนร่วมในการเชื่อมเกมพอสมควร ซึ่งแฟนผีหลายคนก็หวังว่าเขาจะทำผลงานดีขึ้นเรื่อยๆ,2.เจสซี ลินการ์ด ไม่เด่น แต่มายิง,สิ่งหนึงที่ ลินการ์ด ทำให้เห็นชัดเจนในเกมนี้ก็คือ ทุกครั้งที่เขามีโอก่าสได้บอล จะไม่ค่อยส่งกลับหลัง และพยายามพลิกบอลเพือ่ทำเกมไปข้างหน้่า แม้ว่าฟอร์มการเล่นในสนามจะไม่โดดเด่นมาก แต่ความคิดที่จะเล่นเกมบุกและยิงประตูนั้นอยู่ในความคิดของเขาเสมอ และในที่สุดเขาก็หาจังหวะให้ตัวเองได้ยิงในระยะหวังผล แม้ว่าบอลจะไปแฉลบผู้เล่นของเวสต์บรอมวิช เปลี่ยนทาง แต่ก็ต้องให้เครดิตกับลินการ์ดอยู่ดี นอกจากนี้ยังมีความขยันที่จัดเต็มเหมือนเดิม,3.ฆวน มาตา,คริส สมอลลิง ฟอร์มดีมาก ,เป็นเกมที่ ฆวน มาตา โชว์ฟอร์มได้อย่างโดดเด่น มีส่วนร่วมกับเกมรุกของปิศาจแดงอยู่ตลอด เชื่อมเกมจากกลางไปหน้าได้อย่างยอดเยี่ยม จังหวะที่ได้ประตูแรก เขาก็เป็นคนจ่ายบอลให้ มาร์คัส แรชฟอร์ด เปิดบอลเข้ามาให้ ลูกากู โหม่งเข้าไป ส่วนประตูที่สอง มาตาก็เป็นจ่ายบอลงให้ ลินการ์ด ยิงเข้าไป ถ้าเกมนี้ต้องให้คะแนนเต็ม 10 ผมให้ มาตา 9 เลย เพราะถ้าไม่มีเขาลงเล่นในเกมนี้ แมนฯยูไนเต็ด เจาะเกมรับเจ้าถิ่นยากแน่นอน ส่วน คริส สมอลลิง ก็ทำได้ดีเลยในเกมนี้ ช่วยสกัดจังหวะสำคัญๆไว้ได้หลายครั้ง ในวันที่ทีมโดนบุกอย่างหนัก,4.มาร์กอส โรโฮ ลงมาทีมีเสียวเลย ,โรโฮ ลงมาเป็นตัวสำรองแทนที่ อันโตนิโอ วาเลนเซีย ที่มีอาการบาดเจ็บ โดยมาประจำการแบ็กซ้ายแล้วโยก แอชลีย์ ยังไปเล่นแบ็กขวา ทันใดนั้น โรโฮ ก็สร้างความเสียวทันที เสียวที่บอกนี่คือไม่ใช่เสียวที่จะได้ลุ้นประตูเพิ่ม แต่เสียวที่จะโดนยิงเพิ่มนี่แหละ นั่งดูอยู่ลงมาจังหวะแรกก็จ่ายบอลเสียเลย จากนั้นความพังพินาศก็บังเกิด เมื่อ โรโฮ เคลียร์บอลไม่ขาด บอลมาเข้าทาง แบร์รี ยิงเข้าไป ลงมาปุ๊บมีส่วนทำทีมเสียประตูปั๊บเลย แค่นั้นยังไม่พอ ยังมีอีกจังหวะที่เวสต์บรอมวิช เปิดบอลจากฝั่งซ้ายเข้าเขตโทษ โรโฮ สกัดแฉลบผิดเหลี่ยมเกือบเข้าประตูตัวเอง หลังจบเกมน่าจะโนจ่ามูติวเข้มแน่นอน,5.รสบัสมาอีกแล้วนะจ่ามู ,ได้ประตูนำก่อน 2 ประตู แทนที่จะพยายามยิงประตูเพิ่มให้มันขาดไปเลย หรือไม่ก็เน้นครองเกม แต่นี่ดันลงไปตั้งรับกันเต็มสูบ อลัน พาร์ดิว เลยลูบปาก สั่งลูกทึมเดินหน้าขยี้เข้าใส่แบบไม่ยั้ง โดยมีลูกตั้งเตะเป็นทีเด็ด แล้วก็มาประสบความสำเร็จในที่สุด จากจังหวะที่ โรโฮ สกัดบอลมาเข้าทาง แกเร็ธ แบร์รี ยิงเข้าไปง่ายๆนั่นแหละ แถมช่วงท้ายยังเกือบโดนลูกโหม่งของ เจย์ โรดริเกซ โชคที่ที่บอลพุ่งเฉี่ยวเสาไปนิดเดียว เป็นอีกครั้งที่รถบัสของจ่ามูทำแฟนบอลปิศาจแดงทั่วโลกต้องลุ้นกันจนนาทีสุดท้าย ,PUN AbbeyRoad:)
ทำเอาแฟนบอลนั่งแทบไม่ติดในช่วงท้ายเกม ก่อนที่ ปิศาจแดง แมนเชสเตอร์ ยูไนเต็ด จะบุกมาเอาชนะ เดอะ แบ็กกีส์ เวสต์บรอมวิช อัลเบียน ไปหวุดหวิด 2-1 และนี่คือ 4 สิ่งที่ได้เห็นจากเกมนี้
แมนเชสเตอร์ ยูไนเต็ด,เวสต์บรอมวิช อัลเบียน,พรีเมียร์ลีก